Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10762

3. Megjegyzés: A repülési adatrögzítőkkel kapcsolatos részletes útmutató az A. Mellékletben található. 6.10.1 Repülési adatrögzítők – típusok 6.10.1.1 Az I. típusú repülési adatrögzítő rögzítse azokat az adatokat, amelyek a repülőgép repülési pályájának, sebességének, helyzetének, hajtómű teljesítményének és működésének valamint a repülésvezérlő szerkezetek beállításának és működésének pontos meghatározásához szükségesek. 6.10.1.2 A II. típusú repülési adatrögzítő rögzítse azokat az adatokat, amelyek a repülőgép repülési pályájának, sebességének, helyzetének, hajtómű teljesítményének valamint a magassági és áramlásrontó (fékező) szerkezetek beállításának pontos meghatározásához szükségesek. 2007/70/II. szám 6.10.1.3 A repülési adatrögzítő berendezésekben 1995 január 1. után ne használjanak fémszalagot. 6.10.1.4 Ajánlás – 1998 november 5. után ne használják a frekvencia modulációt (FM) alkalmazó analóg adatrögzítőket. 6.10.1.4.1 2003 január 1. után ne használják a fényképészeti filmmel működő repülési adatrögzítőket. 6.10.1.5 Az összes olyan digitális adathálózati összeköttetést alkalmazó repülőgép, amelynek egyedi légialkalmassági bizonyítványát először 2005 január 1. után adják ki, valamint pilótakabin hangrögzítő berendezés (CVR) szállítására kötelezett, repülési adatrögzítő berendezésén rögzítse az összes, beérkező és kimenő digitális adathálózati közleményt. A legkisebb felvételi időtartam azonos legyen a pilótakabin hangrögzítő berendezés felvételi időtartamával és a felvétel összevethető legyen a rögzített hangfelvétellel. 6.10.1.5.1 2007 január 1.-től az összes digitális adathálózati összeköttetést alkalmazó repülőgép, amely pilótakabin hangrögzítő berendezés (CVR) szállítására kötelezett, repülési adatrögzítő berendezésén rögzítse az összes, beérkező és kimenő digitális adathálózati közleményt. A legkisebb felvételi időtartam azonos legyen a pilótakabin hangrögzítő berendezés felvételi időtartamával és a felvétel összevethető legyen a rögzített hangfelvétellel. 6.10.1.5.2 Az adathálózati digitális közleményváltás tartalmának megismeréséhez szükség tájékoztatást és ahol ez lehetséges, a közlemény megjelenítésének vagy a hajózószemélyzet által történt lehívásának időpontját is rögzítsék. Megjegyzés: Az adathálózati összeköttetések közé tartoznak, azonban nem csak ezekre korlátozódnak a következők: ADS – automatikus légtérfelderítés CPDLC – légiforgalmi irányító és repülőgépvezető közötti adathálózati összeköttetések D-FIS – adathálózati és repüléstájékoztató szolgálati összeköttetések AOC – légiközlekedési üzemi irányítási közlemények. 6.10.1.6 Ajánlás – Minden olyan repülőgépet, amelynek engedélyezett legnagyobb felszállósúlya (tömege) több mint 5700 kg és repülési adatrögzítő és pilótakabin hangrögzítő berendezések szállítására kötelezett, alternatív megoldásként kettős (összetett) repülési adat és pilótakabin hangrögzítő berendezéssel is (FDR/CVR) felszerelhetnek. 6.10.1.7 Az I.A típusú repülési adatrögzítő rögzítse azokat a jellemző adatokat, amelyek a repülőgép repülési pályájának, sebességének, helyzetének, hajtómű teljesítményének és működésének valamint a repülésvezérlő szerkezetek beállításának és működésének pontos meghatározásához szükségesek. A következő pontokban ismertetjük azokat a jellemzőket, amelyek kielégítik az I.A típusú repülési adatrögzítőre vonatkozó előírásokat. A jelölés (*) nélkül jellemzők rögzítése kötelező. A jelöléssel ellátott (*) jellemzők akkor rögzítendők, ha a repülőgép rendszerei vagy a hajózószemélyzet a jellemzőt illetve adatot a repülőgép üzemeltetéshez használja fel. 6.10.1.7.1 A repülőgép repülési pályájára és sebességére vonatkozó előírásokat kielégítő jellemzők: • nyomás-magasság • műszer szerinti vagy kalibrált repülési sebesség • levegő – föld viszonyítási helyzet és minden egyes futómű szerkezet helyzete; szükség szerint • külső levegő hőmérséklete vagy össz-hőmérséklet • géptengely irányszög (a hajózószemélyzet elsődleges műszerei alapján) • függőleges gyorsulás 2007/70/II. szám • oldalirányú gyorsulás • hosszirányú gyorsulás (törzs tengely) • idő vagy relatív idő számítás • navigációs adatok*: széleltérítés sodródási szög, szélsebesség, szélirány, szélességi és hosszúsági fok adatok • földi feletti sebesség* • rádió magasságmérő jelzett magassága* 6.10.1.7.2 A repülési helyzetre vonatkozó előírásokat kielégítő jellemzők: • bólintási helyzet, azaz repülőgép kereszt-tengely körüli mozgása • bedöntési helyzet, azaz hossztengely körüli elfordulása • legyezőmozgás helyzet, azaz a repülőgép függőleges tengelye körüli elfordulás* • állásszög* 6.10.1.7.3 A hajtóműre vonatkozó előírásokat kielégítő jellemzők: • hajtómű tolóerő illetve teljesítmény: minden egyes hajtómű tolóereje, pilótakabin tolóerő szabályzó kar(ok) helyzete • sugárfordító helyzete* • hajtómű teljesítmény vezérlés és jeladó helyzete* • hajtómű levegőelvételi-szelep helyzete* • további hajtómű jellemzők: hajtómű nyomásviszony, kijelzett hajtómű rezgési szint értékek, tüzelőanyag áramlási értékek, gázkar helyzete, N1, N2, EGT, TLA, N3 6.10.1.7.4 A repülésvezérlő szerkezetek helyzetére vonatkozó előírásokat kielégítő jellemzők: • bólintás trimm lap(ok) helyzete • fékszárnyak*: belépőél helyzete, pilótakabin fékszárny vezérlőkar választás • orrsegédszárnyak*: orrsegédszárny belépőél helyzete, pilótakabin orrsegédszárny vezérlőkar helyzete • futómű*: futómű egységek helyzete, futó vezérlőkar helyzete • legyezőmozgás trimm lap helyzete* • csűrő trimm (hossztengely körüli elfordulás) lap helyzete* • pilótakabin trimm vezérlő szervek helyzete *: bólintás, bedöntés, legyezőmozgás • földi áramlásrontó és aerodinamikai fék*: földi áramlásrontó helyzet, földi áramlásrontó vezérlőkar helyzet, aerodinamikai fék helyzet, aerodinamikai vék vezérlőkar helyzet • jégmentesítő és/vagy jégtelenítő berendezések kiválasztása* • hidraulika nyomás (minden egyes rendszer)* • tüzelőanyag-mennyiség* • AC és DC elektromos táplálások helyzete* • segédhajtómű levegőelvételi-szelep helyzete* • számított súlyponthelyzet* 6.10.1.7.5 Az üzemeltetésre vonatkozó előírásokat kielégítő jellemzők: • riasztások • elsődleges repülés vezérlő szerkezetek helyzete és a kezelő egységek beállítása: bólintási, bedöntési és elfordulási tengelyek • marker adó átrepülése • minden egyes navigációs vevőberendezés frekvencia kiválasztása • kézi rádió adógomb helyzete és CVR/FDR szinkron jel • robotpilóta, tolóerő automata, automatikus repülésvezérlés üzemmód és bekapcsolt állapot helyzete* • választott barometrikus nyomás beállítás*: légijármű parancsok és első tiszt 2007/70/II. szám • választott nyomásmagasság, repülési sebesség, emelkedési és süllyedési sebesség, MACH szám, géptengely irányszög, repülési irányszög, korrigált repülési pálya, megközelítési siklópálya szög (repülőgépvezető részéről állítható összes üzemmód)* • választott elhatározási magasság* • az elektronikus repülési műszerrendszer (EFIS) választott megjelenítési beállítása*: légijármű parancsok és első tiszt • több funkciós hajtómű teljesítmény és állapot riasztás megjelenítési beállítása* • GWPS/TAWS/GCAS helyzet*: földfelszín megjelenítési mód választás, beleértve a következőket: figyelmeztető jelzések és riasztások, riasztási állapot, tanácsadó rendszer állapot, üzemi kapcsolók helyzete • alacsony nyomás riasztások*: hidraulika és pneumatika rendszerek • számítógép meghibásodás* • veszélyes kabinnyomás csökkenés riasztás* • összeütközés elkerülését biztosító fedélzeti riasztó rendszerek (forgalmi riasztó és elkerülő rendszerek) helyzete és jelzései (TCAS/ACAS)* • jegesedés jelzőrendszer* • veszélyes hajtómű rezgés riasztás minden egyes hajtóműnél* • veszélyes hajtómű túlmelegedés riasztás minden egyes hajtóműnél* • veszélyes alacsony olajnyomás riasztás minden egyes hajtóműnél* • veszélyes hajtómű fordulatszám (sebesség) túllépés riasztás minden egyes hajtóműnél* • szélnyírás riasztás* • repülés közben működő átesés elleni védelem, jelzőrendszer és automatikai3 helyzete és működése* • a pilótakabinban található összes repülésvezérlő egység erőhatásai*: botkormány, kormányoszlop, pedálok, karok erőértékek • függőleges eltérések*: ILS siklópálya, MLS magasság irányvezetés, GNSS megközelítési pálya • vízszintes eltérések*: ILS iránysáv, MLS oldalszög irányvezetés, GNSS megközelítési pálya • távolságmérő jelzőműszerek által jelzett távolság értékek (1 és 2 DME készletek)* • elsődleges navigációs rendszerek*: GNSS, INS, VOR/DME, MLS, ILS, Loran C • fékberendezések*: bal és jobb oldali féknyomások, bal és jobb oldali fékpedál helyzete • időpont* • események jelzése* • paravizuális megjelenítő egységek bekapcsolása* • pilótakabin üvegre vetített megjelenítő rendszer bekapcsolása*

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes